Pind føler sig tømt

Hvorvidt der er tale om en større ministerrokade, der også involverer ministre fra Liberal Alliance og De Konservative, er uvist.

Søren Pind begrunder over for Berlingske sit exit fra dansk politik med, at han ikke længere har den nødvendige sult:

Læs også : Esben Lunde Larsen stopper som minister

- Jeg føler mig tømt. Jeg har kæmpet med hver en fiber i min krop for dét, jeg troede på i alle år. Jeg har brugt enorme kræfter på det, og jeg mangler den sidste sultne energi, siger han til Berlingske.

Mens Søren Pind trækker sig fra både ministerposten og Folketinget med øjeblikkelig virkning, fortsætter Esben Lunde Larsen som folketingsmedlem frem til valget. Han skriver ikke, hvorfor han stopper, eller hvad han fremover ønsker at lave.